Rossiyaning “AvtoVAZ” avtokonserni Lada Xray modelining tashqi ko‘rinishini rasman oshkor qildi. Uning rasmlari internet nashrlariga yo‘llandi.“Lada Xray – SUV uslubida ishlangan kompakt xetchbek. Avtomobil Lada’ning yangi Vesta’dan keyingi X-uslubida ishlangan ikkinchi modeli bo‘ladi. Avtomobil Renault — Nissan alyansi bilan hamkorlik doirasida yaratilgan. Uning tarkibida 500dan ortiq original detallar bor”, - deyiladi xabarnomada. Dastlab mashinaning 180 dona sinov nusxalarini chiqarish rejalashtirilmoqda. Ayni paytda ulardan 109tasi tayyor bo‘lgan.Modelning seriyali ishlab chiqarilishi 39 kundan so‘ng – 15 dekabrdan boshlanadi. Sotuvlar 2016 yil fevralidan boshlanadi.